Zenit Sankt Petersburg a câştigat pentru a şasea oară consecutiv campionatul Rusiei
Zenit Sankt Petersburg s-a impus, sâmbătă, cu scorul de 2-1 în meciul cu Rostov şi, profitând de înfrângerea cu 1-0 a echipei Dinamo Moscova în faţa lui Krasnodar, a obţinut al şaselea titlu consecutiv în Rusia.
A fost scenariul perfect pentru Zenit Sankt Petersburg.
Echipa lui Serghei Semak se afla la două puncte în spatele lui Dinamo Moscova înainte de cea de-a 30-a şi ultima etapă a sezonului. Dar moscoviţii au pierdut sâmbătă, iar Zenit a învins Rostov.
Acesta este al şaselea titlu consecutiv pentru clubul din Sankt Petersburg. În spatele lui Zenit, Krasnodar şi Dinamo Moscova completează podiumul.